open-index/open-wikipedia-markdown huggingface dataset:
แฟรงก์ ลอยด์ ไรต์

thumb|แฟรงก์ ลอยด์ ไรต์

**แฟรงก์ ลอยด์ ไรต์** () (8 มิถุนายน พ.ศ. 2410 — 9 เมษายน พ.ศ. 2502) สถาปนิกคนสำคัญคนหนึ่งของโลกในศตวรรษที่ 20

แฟรงก์ ลอยด์ ไรต์ เกิดที่ เมืองริชแลนด์เซนเตอร์ ใน รัฐวิสคอนซิน สหรัฐอเมริกา เข้าเรียนสาขาวิศวกรรมศาสตร์จากมหาวิทยาลัยวิสคอนซิน และลาออกไปทำงานด้านสถาปัตยกรรมทั้งที่เรียนไม่จบ เขาอาศัยและตั้งสำนักงานอยู่ที่เมืองโอกพาร์ก บริเวณชานเมืองชิคาโก ในรัฐอิลลินอย ปัจจุบันกลายเป็นแหล่งท่องเที่ยวทางประวัติศาสตร์สถาปัตยกรรมที่สำคัญ เนื่องจากเป็นที่รวบรวมบ้านพักที่เขาออกแบบไว้กว่า 50 หลังรวมทั้งตัวสำนักงานและบ้านพักของเขาด้วย ผลงานการออกแบบในช่วงแรกของไรต์มีลักษณะเฉพาะที่เรียกว่า "Prairie Houses" ไรต์มีผลงานทั้งหมด 362 ชิ้น และประมาณการว่ายังคงอยู่ในปัจจุบัน (ปี 2005) ประมาณ 300 ชิ้น

## ผลงานที่มีชื่อเสียง
* บ้านรอบี (Robie House)
* ฟอลลิงวอเทอร์ (Fallingwater)
* อาคารจอห์นสัน แวกซ์ (Johnson Wax Building)
* พิพิธภัณฑ์ โซโลมอน อาร์. กุกเกนไฮม์ (Solomon R. Guggenheim Museum)
* สถาปัตยกรรมศตวรรษที่ 20 ของแฟรงก์ ลอยด์ ไรต์ อาคารที่ได้ขึ้นทะเบียนเป็นมรดกโลก


ภาพ:Guggenheim museum exterior.jpg|พิพิธภัณฑ์ โซโลมอน อาร์. กุกเกนไฮม์
ภาพ:Frank Lloyd Wright Home DSCN9770.jpg|บ้านและสำนักงานของแฟรงค์ ลอยด์ ไรต์ ที่โอกพาร์ก


## อ้างอิง

* Frank Lloyd Wright: Architect, by the Museum of Modern Art (1994, ISBN 0-87070-642-X)
* Frank Lloyd Wright Companion, The, by William Allin Storrer (2006 Rev. Ed., University of Chicago Press; ISBN 0-226-77621-2)
* Frank Lloyd Wright: Masterworks, by Bruce Brooks Pfeiffer (1993, Rizzoli; ISBN 0-8478-1715-6)

## แหล่งข้อมูลอื่น

* มูลนิธิ แฟรงก์ ลอยด์ ไรต์

หมวดหมู่:บุคคลที่เกิดในปี พ.ศ. 2410
หมวดหมู่:สถาปนิกชาวอเมริกัน
หมวดหมู่:บุคคลจากรัฐวิสคอนซิน
หมวดหมู่:บุคคลจากรัฐอิลลินอย
หมวดหมู่:วิศวกรชาวอเมริกัน
หมวดหมู่:มหาวิทยาลัยวิสคอนซิน
หมวดหมู่:ชาวอเมริกันเชื้อสายอังกฤษ
หมวดหมู่:นักออกแบบเครื่องเรือนชาวอเมริกัน
รัฐโอไฮโอ

thumb|ป้ายต้อนรับ

**รัฐโอไฮโอ** (, ) รวมเข้ากับสหรัฐอเมริกาเป็นลำดับที่ 17 ใน พ.ศ. 2346 อักษรย่อของที่ทำการไปรษณีย์สหรัฐคือ **OH** และเป็นรัฐที่มีป่าไม้มากที่สุดเป็นอันดับ 2 ของสหรัฐ รองจากรัฐอะแลสกา

## สัญลักษณ์ของรัฐ
* ต้นไม้ประจำรัฐ: ต้นบั๊กอาย (เป็นพืชชนิดหนึ่ง อยู่ในจำพวก Aeculus) 
* สัตว์ประจำรัฐ: กวางขาว
* นกประจำรัฐ: นกคาร์ดินาล
* เครื่องดื่ม: น้ำมะเขือเทศ
* เพลงประจำรัฐ: "Beautiful Ohio"

## อ้างอิง

## แหล่งข้อมูลอื่น

* เว็บไซต์โอไฮโออย่างเป็นทางการ


โอไฮโอ
หมวดหมู่:ภาคตะวันตกกลางของสหรัฐ
หมวดหมู่:แอปพาเลเชีย
หมวดหมู่:อดีตอาณานิคมของฝรั่งเศส
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
การปฏิสนธินอกร่างกาย

thumb|250px|right|ภาพแสดง การปฏิสนธิภายนอกร่างกาย (IVF)

**การปฏิสนธินอกร่างกาย** หรือ **เด็กหลอดแก้ว** () คือเทคนิคของการปฏิสนธิสังเคราะห์ โดยการนำเซลล์ไข่ซึ่งถูกปฏิสนธิภายนอกร่างกายของผู้หญิง วิธีการนี้คือวิธีหลักๆ ในการแก้ไขปัญหาการที่ผู้หญิงนั้นไม่สามารถมีบุตรได้ (Infertility) โดยสรุปแล้ว กระบวนการนี้เกี่ยวข้องกับการควบคุมกระบวนการการผลิตไข่ของสตรี ด้วยการนำไข่ออกมาจากผู้หญิง และปล่อยให้สเปิร์ม นั้นทำปฏิสนธิกับไข่ของเพศหญิงภายในภาชนะบรรจุของเหลว หลังจากนั้น จึงถ่ายไข่ที่ได้รับการปฏิสนธิแล้ว หรือเอ็มบริโอ ไปยังมดลูกของผู้ป่วย เพื่อทำให้การตั้งครรภ์นั้นสมบูรณ์

"In Vitro" เป็นภาษาละตินแปลว่า "ภายนอกสิ่งมีชีวิต" (ในที่นี้มักถูกแปลว่าอยู่ภายในแก้ว หรือภายในหลอดทดลอง) ซึ่งตรงข้ามกับ in vivo แปลว่า "ภายในสิ่งมีชีวิต" แต่ในความเป็นจริงแล้วทั้งแก้วและหลอดทดลองต่างไม่มีความเกี่ยวข้องใดๆ กับการทำเด็กหลอดแก้ว

## การทำเด็กหลอดแก้ว
ปัจจุบันเป็นที่ยอมรับกันทั่วไปว่า การรักษาภาวะมีบุตรยากที่ให้ผลสำเร็จดี คือ การทำเด็กหลอดแก้ว (IVF) ร่วมกับการใส่ตัวอ่อนกลับในระยะ blastocyst (5 วันหลังการปฏิสนธิ) การเลี้ยงตัวอ่อนจนถึงระยะฝังตัว (Blastocyst) เป็นกระบวนการที่นำไข่และอสุจิมาทำการปฏิสนธิภายนอกร่างกายและเลี้ยงตัวอ่อนภายนอกร่างกายนาน 5 วัน ให้ตัวอ่อนเจริญเติบโตจนถึงระยะพร้อมจะฝังตัว ที่เรียกว่า Blastocyst ก่อนจะใส่คืนเข้าไปในโพรงมดลูก

## เด็กหลอดแก้วคืออะไร
เป็นการรักษาภาวะการมีบุตรยากด้วยการใช้เทคโนโลยีช่วยการเจริญพันธุ์โดยนำไข่ที่ดีและตัวอสุจิที่แข็งแรงมาช่วยทำการปฏิสนธิภายนอกร่างกาย ในห้องปฏิบัติการ (IVF) เพื่อให้เกิดตัวอ่อน (EMBRYO) ของทารก จากนั้นย้ายตัวอ่อนกลับเข้าโพรงมดลูกเพื่อการฝังตัว

## เราจะเลือกวิธีนี้เมื่อไร
การเลือกการรักษาโดยการทำเด็กหลอดแก้ว จะพิจารณาจากปัจจัยที่ส่งผลต่อภาวะมีบุตรยากในคู่สมรสได้แก่

# ระบบท่อนำไข่ เช่น มีการอุดตัน หรือเคยรับการผ่าตัด
# เชื้ออสุจิผิดปกติ เช่น จำนวนน้อย รูปร่างผิดปกติ การเคลื่อนไหวน้อย
# ภาวะเยื่อบุโพรงมดลูกเจริญผิดที่
# ระบบฮอร์โมนรังไข่ เช่น ภาวะไม่ตกไข่เรื้อรัง
# ระบบภูมิคุ้มกันของร่างกาย
# การทำผสมเทียมไม่สำเร็จ
# ความจำเป็นในการรักษาโดยใช้ไข่หรือตัวอ่อนบริจาค
# การรักษาโรคทางพันธุกรรมโดยการทำ EMBRYO BIOPSY
# ภาวะที่ไม่ทราบสาเหตุของการมีบุตรยาก

## ขั้นตอนการรักษา
# การเตรียมพร้อมก่อนการรักษาโดยการสรุปประวัติการรักษา การตรวจร่างกาย ระบบฮอร์โมนรังไข่ การตรวจอัลตราซาวด์มดลูกและรังไข่ การตรวจความแข็งแรงของเชื้ออสุจิ
# การวางแผนการรักษาร่วมกันระหว่างแพทย์และผู้ป่วย
# การกระตุ้นรังไข่โดยใช้ยาฮอร์โมน
# การตรวจติดตามการเจริญเติบโตของไข่ด้วยอัลตราซาวนด์
# การเก็บไข่เพื่อทำการปฏิสนธินอกร่างกายพร้อมการเก็บเชื้ออสุจิ
# การเพาะเลี้ยงตัวอ่อนในห้องปฏิบัติการ
# การย้ายตัวอ่อนเพื่อฝังตัวในโพรงมดลูก
# การตรวจระดับฮอร์โมนจากการตั้งครรภ์

## ปัญหาในการรักษาที่อาจเกิดขึ้น
ภาวะแทรกซ้อนที่อาจเกิดขึ้นขณะรักษา เช่น ภาวะรังไข่ตอบสนองฮอร์โมนมากผิดปกติ การตั้งครรภ์แฝด การติดเชื้อ ภาวะแท้ง ความสำเร็จในการรักษาในแต่ละราย ขึ้นอยู่กับปัจจัยหลายประการ เช่น สาเหตุของการมีบุตรยาก การตอบสนองของรังไข่ การปฏิสนธิ ความแข็งแรงของตัวอ่อน

หมวดหมู่:ภาวะเจริญพันธุ์
หมวดหมู่:การสืบพันธุ์
หมวดหมู่:สูติศาสตร์
หมวดหมู่:นรีเวชวิทยา
หมวดหมู่:เวชศาสตร์การเจริญพันธุ์
รายชื่อการแปลง (คณิตศาสตร์)

**รายชื่อการแปลง** ในทางคณิตศาสตร์ ที่มีในวิกิพีเดีย

## [[การแปลงเชิงปริพันธ์]] (Integral transforms)
* การแปลงฟูรีเย (:en:Fourier transform)
** การแปลงฟูรีเยช่วงเวลาสั้น (:en:Short-time Fourier transform)
* การแปลงลาปลาส (:en:Laplace transform)
** การแปลงกลับลาปลาส (:en:Inverse Laplace transform)
* การแปลงลาปลาสสองด้าน (:en:Two-sided Laplace transform)
** การแปลงกลับลาปลาสสองด้าน (Inverse two-sided Laplace transform)
* การแปลงลาปลาส-สตีลเจส (:en:Laplace-Stieltjes transform)
* การแปลงเมลลิน (:en:Mellin transform)
** การแปลงกลับเมลลิน (Inverse Mellin transform)
* การแปลงฮิลเบิร์ต (:en:Hilbert transform)
* การแปลงอาเบล (:en:Abel transform)
* การแปลงแฮงเคิล (:en:Hankel transform)
* การแปลงฮาร์ทลีย์ (:en:Hartley transform)
* การแปลงเรดอน (:en:Radon transform)
* การแปลงเวฟเลท (:en:Wavelet transform)

## [[การแปลงไม่ต่อเนื่อง]] (Discrete transforms)
* การแปลงฟูรีเยไม่ต่อเนื่อง (:en:Discrete Fourier transform)
** การแปลงฟูรีเยอย่างเร็ว (:en:Fast Fourier transform)
* การแปลงโคไซน์ไม่ต่อเนื่อง (:en:Discrete cosine transform)
** การแปลงโคไซน์ไม่ต่อเนื่องแบบดัดแปลง (:en:Modified discrete cosine transform)
* การแปลงฮาร์ทลีย์ไม่ต่อเนื่อง (:en:Discrete Hartley transform)
* การแปลงไซน์ไม่ต่อเนื่อง (:en:Discrete sine transform)
* การแปลงถ่วงน้ำหนักจำนวนอตรรกยะไม่ต่อเนื่อง (:en:Irrational base discrete weighted transform)
* การแปลงทฤษฎีจำนวน (:en:Number-theoretic transform)
* การแปลงสเตอร์ลิง (:en:Stirling transform)
* การแปลง Z (:en:Z-transform)
**การแปลง Z ขั้นสูง (:en:Advanced Z-transform)

## การแปลงที่ขึ้นกับข้อมูล
* การแปลงคาฮูเนิน-เลิฟ (:en:Principal component analysis หรือ :en:Karhunen-Loève transform)

## การแปลงอื่นๆ

* การแปลงบัคลุนด์ (:en:Bäcklund transform)
* การแปลงไบลิเนียร์ (:en:Bilinear transform)
* การแปลงบ็อกซ์-มูลเลอร์ (:en:Box-Muller transform)
* การแปลงเบอร์โรส์-วีลเลอร์ (:en:Burrows-Wheeler transform) ใน การบีบอัดข้อมูล
* การแปลงระยะทาง (:en:Distance transform)
* การแปลงแฟรกทัล (:en:Fractal transform)
* การแปลงฮาดามาร์ด (:en:Hadamard transform)
* การแปลงฮัฟ (:en:Hough transform) ใน การประมวลผลภาพดิจิทัล
* การแปลงเลอช็องดร์ (:en:Legendre transform)
* การแปลงโมเบียส (:en:M&ouml;bius transform)
* การแปลงมุมมอง (:en:Perspective transform) ใน เรขภาพคอมพิวเตอร์
* การแปลง วาย-เดลต้า  (:en:Y-delta transform) ใน วงจรไฟฟ้า

## ทั่วไป
* ดู รายชื่อการแปลงที่สัมพันธ์กับการแปลงฟูรีเย (:en:List of Fourier-related transforms)
* การเข้ารหัสโดยการแปลง (:en:Transform coding)

หมวดหมู่:การแปลง
หมวดหมู่:การประมวลผลภาพ
บุรุเซะระ

**บุรุเซะระ** () มาจากคำเต็มว่า **บุรุมาโตะเซราฟุกุ** (ブルマーとセーラー服) เป็นคำเรียกร้านที่จำหน่ายเครื่องแบบหรือชุดชั้นในที่ใช้แล้ว ของนักเรียนสาวมัธยมในประเทศญี่ปุ่น
"บุรุ" มาจากคำว่า บลูเมอร์ (ブルマー, *บุรุมา*) ที่เป็นกางเกงพละของนักเรียนหญิง และ เซะระ มาจากลักษณะเสื้อชุดนักเรียนหญิงแบบเซเลอร์ (セーラー服, *เซราฟุกุ*) หรือแบบคอปกกะลาสี นอกจากนี้ยังมีเครื่องแบบนักเรียนลักษณะอื่นๆ เช่น ชุดว่ายน้ำโรงเรียน ชุดนักเรียนแบบเบลเซอร์ (blazer) หรือชุดนักเรียนแบบสูทคอปกแบะ ซึ่งมีการจัดสรรเพิ่มเติมตามกระแสนิยมเรื่องแบบโรงเรียนแต่ละโรงเรียนมีเครื่องแบบแตกต่างกันไป เครื่องแบบนักเรียนมักทำให้นักเรียนที่จบไปแล้วหวนรำลึกถึงความหลังอันเป็นสัญลักษณ์ของวัยเด็กอันสดใส นักเรียนบางคนดัดแปลงเครื่องแบบเพื่อสร้างความเป็นตัวของตัวเอง เช่น ทำกระโปรงให้สั้นลงหรือยาวขึ้น ไม่ผูกริบบิ้น ซ่อนตราโรงเรียนไว้ในปกเสื้อ ฯลฯ
เนื่องจากเครื่องแบบนักเรียนหญิงเป็นสัญลักษณ์ที่ให้ความรู้สึกทางเพศอย่างหนึ่ง จึงมีการขายชุดนักเรียนหญิงที่ใช้แล้วตามร้านค้าที่เรียกว่า บุรุเซะระ แม้ว่าปัจจุบันการขายเช่นนี้จะเป็นสิ่งผิดกฎหมายก็ตาม เครื่องแบบนักเรียนหญิงยังมีบทบาทอย่างมากในวัฒนธรรมโอะตะกุ สื่อบันเทิงประเภทอนิเมะและมังกะมักจะมีตัวละครในชุดเครื่องแบบนักเรียนอยู่ด้วยเสมอ

สินค้าหลักของร้านคือ กางเกงในที่ใช้แล้วและยังไม่ผ่านการซัก ราคาจะอยู่ในช่วง 5,000-10,000 เยน (ประมาณ 2,000 - 4,000 บาท) ลักษณะการวางขายคล้ายกับสินค้าในซูเปอร์มาร์เกตทั่วไป โดยนิยมบรรจุอยู่ในถุงพลาสติกใสวางหรือแขวนอยู่บนแผง และอาจมีการติดรูปเจ้าของชุดโชว์อยู่ด้วย ในบางแห่งมีเครื่องขายสินค้าอัตโนมัติ โดยซื้อผ่านการยอดเหรียญ

## นะมะเซะระ
**นะมะเซะระ** (なまセラ) เป็นอีกรูปแบบหนึ่งของร้านบุรุเซะระ โดยคำว่า "นะมะ" ในภาษาญี่ปุ่น แปลว่า "สด" (fresh) ซึ่งนะมะเซะระเป็นร้านที่มีการถอดชุดชั้นในจากตัวเด็กสาวแล้วขายให้ในขณะนั้น หรืออาจจะมีการบริการเพิ่ม โดยให้ลูกค้าสามารถดูเด็กสาวขณะถอดชุดชั้นใน นอกจากนี้มีบริการให้เด็กสาวสวมชุดอื่นนอกเหนือจากเครื่องแบบนักเรียน เช่น บิกินี คอสเพลย์ หรือการแต่งกายเลียนแบบตัวละครการ์ตูน ชุดนางพยาบาล ชุดตำรวจหญิง ขึ้นอยู่กับทางร้านจัดให้

## กฎหมาย
ในปี พ.ศ. 2547 ญี่ปุ่นออกกฎหมายว่าการขายชุดชั้นในใช้แล้วของเด็กอายุต่ำกว่า 18 ปี เป็นการกระทำที่ผิดกฎหมาย ทำให้กิจการในลักษณะนี้ลดลง 

หมวดหมู่:แฟชั่น
หมวดหมู่:ความคลั่งไคล้ทางเพศในวัตถุ
หมวดหมู่:การเกิดอารมณ์เพศที่สัมพันธ์กับแฟชั่น
หมวดหมู่:อุตสาหกรรมทางเพศ
หมวดหมู่:การค้าประเวณีในประเทศญี่ปุ่น
หมวดหมู่:ความใคร่เด็ก
ด็อพเพิลเก็งเงอร์

thumb|ด็อพเพิลเก็งเงอร์
**ด็อพเพิลเก็งเงอร์** () เป็นความเชื่อ โดย Doppel มีความหมายเดียวกับคำว่า double ในภาษาอังกฤษ แปลได้ว่า "ซ้ำสอง" ส่วนคำว่า Gänger หมายถึง "goer"
มีคำเรียกอีกอย่างว่า evil twins (แฝดปีศาจ) หรือ bilocation (การปรากฏตนในสองสถานที่) ซึ่งมีที่มาจากเรื่องเล่าขานพื้นบ้านของเยอรมัน

นิยามกว้าง ๆ ของด็อพเพิลเก็งเงอร์นั้นกล่าวถึงปรากฏการณ์ที่มีการพบเห็นบุคคลผู้หนึ่งในเวลาเดียวกันแต่ต่างสถานที่ ศัพท์นี้ได้ถูกนำมาใช้มากที่สุดกับกรณีของฝาแฝดผู้ชั่วร้าย ซึ่งปรากฏให้เห็นโดยทั่วไปใน วรรณกรรม และ ภาพยนตร์แนวลึกลับต่าง ๆ

โดยทั่วไปแล้วด็อพเพิลเก็งเงอร์ถูกถือว่าเป็นสัญญาณแห่งความโชคร้าย และความเจ็บป่วย ภยันตรายจะเกิดขึ้นหากเพื่อนฝูงหรือเครือญาติได้พบเห็น ในขณะที่การพบเห็นด็อพเพิลเก็งเงอร์ของตนเองจะนำมาซึ่งความตาย

แต่ถึงอย่างไรก็ตาม รายละเอียดที่เกี่ยวข้องกับปรากฏการณ์ดังที่กล่าวมานี้ ไม่จำเป็นจะต้องเป็นไปในรูปแบบที่เฉพาะเจาะจง เนื่องจากเรื่องราวและความเชื่อที่เกี่ยวข้องกับ**ด็อพเพิลเก็งเงอร์** นั้นมีขอบเขตที่กว้างกว่านั้นมาก

ด็อพเพิลเก็งเงอร์ เป็นคำที่ใช้เรียกในกรณีที่ มนุษย์หรือ สิ่งมีตัวตนเหมือนมนุษย์ ซึ่งมีลักษณะภายนอกเหมือนกันกับมนุษย์อีกคนทุกประการ ปรากฏตัวเพิ่มขึ้นมาจากเดิมพร้อมกัน ในช่วงเวลาเดียวกัน

ตามเรื่องราวที่เล่าขานกันมา ด็อพเพิลเก็งเงอร์จะไม่มีเงาของตนเอง รวมทั้งไม่มีภาพสะท้อนบนกระจกหรือผิวน้ำ ซึ่งมันอาจจะให้คำแนะนำบางอย่างกับบุคคลต้นแบบของมันด้วยเจตนาร้าย หรือ การยุแยง เพื่อให้เกิดความเข้าใจผิดต่าง ๆ อาจจะปรากฏตัวต่อหน้าญาติมิตร เพื่อทำให้เกิดความสับสน และมันอาจจะปรากฏตัวในลักษณะที่สุขภาพแข็งแรงสมบูรณ์ ยามที่บุคคลต้นแบบของมันเจ็บไข้ได้ป่วย หรือถ้าหากมนุษย์ตัวจริงมีความคิดที่ไม่ดี คิดชั่วร้าย  มนุษย์ที่เป็นด็อพเพิลเก็งเงอร์จะกลืนกินความชั่วนั่นมาเก็บไว้ที่ตัวเอง

ยังไม่เป็นที่แน่ชัดว่าปรากฏการณ์ด็อพเพิลเก็งเงอร์นั้นเกิดขึ้นด้วยสาเหตุใด ความเชื่อบางประเภทนั้นยึดหลักที่ว่า "มนุษย์ทุกคนบนโลกจะมีฝาแฝดของตนอยู่" หากแต่บุคคลนั้นเป็นคนดี ฝาแฝดก็จะชั่วร้าย หากบุคคลนั้นเป็นคนชั่วร้าย ฝาแฝดก็จะเป็นไปในทางกลับกัน และการที่ฝาแฝดทั้งสองมาพบกันนั้นจะทำให้ทั้งคู่ต้องพบกับจุดจบของชีวิต บ้างก็เชื่อว่าด็อพเพิลเก็งเงอร์เป็นภูตผีปีศาจในรูปแบบหนึ่ง ที่จะปรากฏตัวขึ้นเพื่อบ่งบอกถึงลางร้าย หากพวกมันไม่ได้นำพามาซึ่งลางร้ายเสียเอง

นอกเหนือไปจากนี้แล้ว บุคคลบางกลุ่มมีความเห็นเกี่ยวกับปรากฏการณ์ที่ว่านี้ ว่าน่าจะเป็นรูปแบบหนึ่งของการใช้พลังจิตที่เรียกว่า "Out-of-Body Experience" หรือ "Astral Projection" ในกรณีนี้มีการกล่าวอ้างว่ามีหลายคนพบเห็นพราหมณ์บางคนได้ปรากฏตัวขึ้นหลาย ๆ สถานที่ในเวลาเดียวกัน ทั้งๆที่พราหมณ์ผู้นั้นกำลังนอนอยู่ ณ. สถานที่อักแห่งหนึ่ง

## อ้างอิง

* ด็อพเพิลเก็งเงอร์

หมวดหมู่:ผี
หมวดหมู่:คำและวลีภาษาเยอรมัน
กฎหมาย

**กฎหมาย** เป็นระบบของกฎและแบบแผนแนวทางปฏิบัติซึ่งบังคับใช้ผ่านสถาบันทางสังคมเพื่อควบคุมพฤติกรรม ในทุกที่ที่เป็นไปได้ กฎหมายก่อร่างการเมือง เศรษฐศาสตร์และสังคมในหลายวิถีทาง และใช้เป็นสื่อกลางความสัมพันธ์ระหว่างบุคคลในทางสังคม กฎหมายว่าด้วยสัญญาวางระเบียบทุกอย่างตั้งแต่การซื้อตั๋วรถโดยสารประจำทางถึงการซื้อขายบนตลาดตราสารอนุพันธ์ กฎหมายว่าด้วยทรัพย์สินนิยามสิทธิและหนี้ซึ่งเกี่ยวข้องกับการโอนและกรรมสิทธิ์ของสังหาชิดมทรัพย์ส่วนตัวและอสังหาริมทรัพย์ กฎหมายทรัสต์ (Trust law) ใช้กับสินทรัพย์ที่ถือไว้เพื่อการลงทุนและความมั่นคงทางการเงิน ขณะที่กฎหมายละเมิด (tort) อนุญาตให้เรียกร้องให้มีการจ่ายค่าสินไหมทดแทนหากสิทธิหรือทรัพย์สินของบุคคลได้รับความเสียหาย หากความเสียหายนั้นถูกประกาศว่า มิชอบด้วยกฎหมายในบทบัญญัติแห่งกฎหมาย กฎหมายอาญาให้วิธีการซึ่งรัฐสามารถดำเนินคดีกับผู้กระทำผิดได้ กฎหมายรัฐธรรมนูญกำหนดกรอบสำหรับการบัญญัติกฎหมาย การคุ้มครองสิทธิมนุษยชน และการเลือกตั้งผู้แทนทางการเมือง กฎหมายปกครองใช้เพื่อทบทวนการวินิจฉัยของหน่วยงานภาครัฐ ขณะที่กฎหมายระหว่างประเทศควบคุมกิจการระหว่างรัฐเอกราชในกิจกรรมตั้งแต่การค้าไปจนถึงระเบียบทางสิ่งแวดล้อมหรือการปฏิบัติทางทหาร นักปรัชญากรีก อริสโตเติล เขียนไว้เมื่อ 350 ปีก่อนคริสตกาลว่า "นิติธรรมดีกว่าการปกครองของปัจเจกบุคคลใด ๆ"

ระบบกฎหมายกล่าวถึงสิทธิและความรับผิดชอบในหลายวิถีทาง ความแตกต่างทั่วไปสามารถตัดสินได้ระหว่างเขตอำนาจซีวิลลอว์ ซึ่งประมวลกฎหมายของตน และระบบคอมมอนลอว์ ที่ซึ่งผู้พิพากษาบัญญัติกฎหมายนั้นไม่ถูกรวบรวม ในบางประเทศ ศาสนาเป็นที่มาของกฎหมาย กฎหมายเป็นบ่อเกิดอันมีคุณค่าของการสอบสวนอย่างคงแก่เรียน ไปยังประวัติศาสตร์กฎหมาย ปรัชญา การวิเคราะห์เศรษฐกิจหรือสังคมวิทยา กฎหมายนั้นยังยกประเด็นที่สำคัญและซับซ้อนเกี่ยวข้องกับความเสมอภาค ความเป็นธรรมและความยุติธรรม ผู้ประพันธ์ อานาตอล ฟร็องส์ กล่าวใน ค.ศ. 1894 ว่า "ในความเสมอภาคอันสูงส่งของมัน กฎหมายห้ามมิให้ทั้งคนรวยและจนนอนใต้สะพาน ขอทานบนท้องถนนและขโมยแถวขนมปังอย่างเดียวกัน" ในประชาธิปไตยตามแบบ สถาบันกลางสำหรับการตีความและบัญญัติกฎหมาย คือ สามฝ่ายหลักของรัฐบาล ได้แก่ ฝ่ายตุลาการอันไม่ลำเอียง ฝ่ายนิติบัญญัติอันเป็นประชาธิปไตย และฝ่ายบริหารที่รับผิดชอบ ในการนำกฎหมายไปปฏิบัติและการบังคับใช้กฎหมาย ตลอดจนให้บริการแก่สาธารณชน ระบบราชการหรือรัฐการของรัฐบาล คือ ทหารและตำรวจนั้นสำคัญ แม้องค์กรของรัฐทั้งหมดเหล่านี้เป็นสิ่งซึ่งถูกสร้างขึ้นจากกฎหมายและถูกผูกพันด้วยกฎหมาย แต่วิชาชีพทางกฎหมายอิสระและประชาสังคมก็แจ้งและสนับสนุนความก้าวหน้าขององค์กรเหล่านี้

## ปัญหาข้อกฎหมาย
ปัญหาข้อกฎหมาย คือ การนำข้อเท็จจริงที่ยุติแล้วมาปรับกับตัวบทกฎหมาย แล้ววินิจฉัยว่าข้อเท็จจริงนั้นมีผลทางกฎหมายเป็นอย่างไร เช่น การกระทำของจำเลยเป็นความผิดหรือไม่ ผิดฐานใด เป็นการกระทำโดยพลาดหรือไม่ คดีขาดอายุ ความหรือไม่ เป็นการร้องทุกข์หรือไม่ เป็นผู้เสียหายหรือไม่ เป็นต้น

## อ้างอิง


หมวดหมู่:สังคมศาสตร์
หมวดหมู่:มนุษยศาสตร์
หมวดหมู่:มโนทัศน์
สถาปัตยกรรม

**สถาปัตยกรรม** (; จากคำละติน **; จากคำกรีก  *arkhitekton* "architect", จาก  "ผู้นำ" และ  "ผู้สร้าง") เป็นกระบวนการและผลผลิตของการวางแผน การออกแบบ และการก่อสร้างอาคารหรือสิ่งก่อสร้าง ผลผลิตทางสถาปัตยกรรมในรูปของอาคาร มักได้รับการถือเป็นสัญลักษณ์ทางวัฒนธรรมและงานศิลปะ อารยธรรมเก่าแก่มักถูกเรียกตามสิ่งก่อสร้างที่หลงเหลืออยู่ของอารยธรรมนั้น

## อ้างอิง
รายชื่อประเทศและเขตการปกครองเรียงตามขนาดพื้นที่ทั้งหมด

[thumb|300px|[แผนที่ไดแมกซิออนของโลกที่แสดงประเทศและดินแดนที่ใหญ่ที่สุด 30 แห่งโดยพิจารณาจากพื้นที่ทั้งหมดตามตารางด้านล่าง ]]

**รายชื่อประเทศและเขตการปกครองเรียงตามขนาดพื้นที่ทั้งหมดในโลก** ซึ่งรวมถึงรัฐอธิปไตยและเขตการปกครอง เรียงตามขนาดพื้นที่ทั้งหมด โดยยึดตามมาตรฐานสากล ISO 3166-1

เพื่อจุดประสงค์ทางสถิติ เขตการปกครองจะถูกบรรจุในรายชื่อรวมกับรัฐอธิปไตยด้วย ตัวเลขที่ปรากฏจะแสดงขนาดพื้นที่ทั้งหมด รวมทั้งพื้นดินและพื้นที่น้ำภายในดินแดนนั้นด้วย (เช่น ทะเลสาบ เขื่อน และแม่น้ำ) ซึ่งบางส่วนอาจนับรวมไปถึงพื้นที่ของน้ำภาคพื้นสมุทร (น่านน้ำชายฝั่ง) แต่ไม่นับรวมน่านน้ำอาณาเขตและเขตเศรษฐกิจจำเพาะ

สถิติดังกล่าวไม่นับรวมเขตการปกครองซึ่งไม่มีพลเมืองอาศัยอยู่ – รวมทั้งการอ้างสิทธิ์ของหลายประเทศเหนือพื้นที่ของทวีปแอนตาร์กติกา (14,400,000 กม.²) – และการรวมกลุ่มประเทศ เช่น สหภาพยุโรป (4,233,262 กม.²) ซึ่งมีอำนาจอธิปไตย แต่ไม่สามารถพิจารณาว่าเป็นรัฐอธิปไตยหรือเขตการปกครองได้ พื้นที่ทั้งหมดของโลกคิดเป็น 148,940,000 กม.² (คิดเป็น 29.1% ของพื้นผิวโลกทั้งหมด)

## แผนที่
thumb|center|แผนที่โลกแสดงรหัสสีตามพื้นที่ของประเทศในหน่วยตารางกิโลเมตร|953x953px

## รายชื่อ

ชื่อประเทศใน**ตัวหนา** หมายถึง รัฐอธิปไตย; ชื่อประเทศใน *ตัวเอียง* หมายถึง เขตการปกครองที่ไม่เป็นอิสระ

## อ้างอิง

* United Nations Statistics Division, 2007, Demographic Yearbook—Table 3: Population by sex, rate of population increase, surface area and density. Retrieved 2009-08-26.

## ดูเพิ่ม
* ภูมิศาสตร์
* โลก
* ทวีป
* รายชื่อประเทศเรียงตามลำดับตัวอักษร
* รายชื่อประเทศเรียงตามทวีป
* รายชื่อประเทศเรียงตามจำนวนประชากร
* รายชื่อประเทศและดินแดน
* รายชื่อเขตการปกครอง
* เขตการปกครองของเอเชียตะวันออก
* รายชื่อ เขตการปกครองของ เอเชียกลาง
* รายชื่อเขตการปกครองตามขนาดพื้นที่
* รายชื่ออักษรคันจิที่ใช้เป็นชื่อประเทศ

พื้นที่
รัฐวอชิงตัน

**วอชิงตัน** (, ) เป็นรัฐหนึ่งในภูมิภาคตะวันตกเฉียงเหนือแปซิฟิกของทวีปอเมริกาเหนือและในภาคตะวันตกของสหรัฐอเมริกา ก่อตั้งขึ้นจากส่วนตะวันตกของดินแดนวอชิงตันซึ่งจักรวรรดิบริติชยกให้แก่สหรัฐตามสนธิสัญญาออริกอนเมื่อ ค.ศ. 1846 เพื่อยุติข้อพิพาทเส้นแบ่งเขตออริกอน โดยเข้าร่วมสหรัฐในฐานะรัฐที่ 42 เมื่อ ค.ศ. 1889 และใช้ชื่อรัฐตามชื่อของจอร์จ วอชิงตัน ประธานาธิบดีคนแรกของสหรัฐ รัฐวอชิงตันมีพรมแดนติดต่อกับรัฐออริกอนทางทิศใต้ รัฐไอดาโฮทางทิศตะวันออก รัฐบริติชโคลัมเบียของประเทศแคนาดาทางทิศเหนือ และมหาสมุทรแปซิฟิกทางทิศตะวันตก โอลิมเปียเป็นเมืองหลวงของรัฐ ส่วนเมืองที่ใหญ่ที่สุดของรัฐคือซีแอตเทิล

วอชิงตันเป็นรัฐที่มีขนาดใหญ่เป็นอันดับที่ 18 โดยมีพื้นที่ 184,830 ตารางกิโลเมตร (71,362 ตารางไมล์) และเป็นรัฐที่มีประชากรมากเป็นอันดับที่ 13 โดยมีประชากรมากกว่า 7.7 ล้านคน ประชากรส่วนใหญ่อาศัยอยู่ในเขตมหานครซีแอตเทิลซึ่งเป็นศูนย์กลางการขนส่ง ธุรกิจ และอุตสาหกรรมริมฝั่งพิวจิตซาวนด์ (ช่องเว้าชายฝั่งแปซิฟิกที่ประกอบด้วยเกาะแก่ง ฟยอร์ด และอ่าวที่ถูกธารน้ำแข็งกัดเซาะ) ส่วนที่เหลือของรัฐประกอบด้วยป่าชื้นเขตอบอุ่นในภาคตะวันตก เทือกเขาในภาคตะวันตก ภาคกลาง ภาคตะวันออกเฉียงเหนือ และภาคตะวันออกเฉียงใต้ และพื้นที่แอ่งกึ่งแห้งแล้งในภาคตะวันออก ภาคกลาง และภาคใต้ซึ่งใช้ทำการเกษตรแบบเร่งผลผลิต จุดสูงสุดของรัฐคือเขาเรเนียร์ซึ่งเป็นกรวยภูเขาไฟสลับชั้นที่ยังมีพลัง มีความสูง 4,392 เมตร (14,411 ฟุต)

วอชิงตันเป็นผู้ผลิตไม้แปรรูปชั้นนำ ภูมิประเทศขรุขระของรัฐเต็มไปด้วยป่าสน สปรูซ ลาร์ช และซีดาร์ รัฐนี้เป็นผู้ผลิตแอปเปิล ฮอปส์ แพร์ บลูเบอร์รี น้ำมันสเปียร์มินต์ และเชอร์รีป่ารายใหญ่ที่สุดในสหรัฐ นอกจากนี้ยังผลิตเอพริคอต หน่อไม้ฝรั่ง องุ่น ถั่วเลนทิล น้ำมันเปปเปอร์มินต์ และมันฝรั่งได้ในปริมาณสูง ปศุสัตว์ ผลิตภัณฑ์ปศุสัตว์ และการประมงเชิงพาณิชย์ (โดยเฉพาะอย่างยิ่งปลาแซลมอน ปลาแฮลิบัต และปลาก้นทะเล) ต่างก็มีส่วนสำคัญต่อเศรษฐกิจของรัฐเช่นกัน รัฐวอชิงตันอยู่ในอันดับที่ 2 รองจากรัฐแคลิฟอร์เนียในด้านการผลิตไวน์

อุตสาหกรรมการผลิตในวอชิงตัน ได้แก่ อากาศยาน ขีปนาวุธ การต่อเรือ และอุปกรณ์การขนส่งอื่น ๆ รวมทั้งการแปรรูปอาหาร โลหะและผลิตภัณฑ์โลหะ เคมีภัณฑ์ และเครื่องจักร วอชิงตันมีเขื่อนมากกว่าพันเขื่อน รวมถึงเขื่อนแกรนด์คูลีซึ่งสร้างขึ้นเพื่อวัตถุประสงค์ต่าง ๆ เช่น การชลประทาน การผลิตกระแสไฟฟ้า การควบคุมน้ำท่วม และการกักเก็บน้ำ

วอชิงตันเป็นหนึ่งในรัฐที่มั่งคั่งที่สุดและเป็นหนึ่งในรัฐที่มีเสรีภาพทางสังคมมากที่สุดในประเทศ รัฐนี้อยู่ในอันดับที่ดีที่สุดในด้านอายุคาดเฉลี่ยและด้านอัตราการว่างงานต่ำอย่างต่อเนื่อง วอชิงตันเป็นหนึ่งในรัฐแรก ๆ ที่ทำให้การสมรสเพศเดียวกันชอบด้วยกฎหมายใน ค.ศ. 2012 และเป็นหนึ่งในสี่รัฐที่อนุญาตให้ผู้หญิงยุติการตั้งครรภ์เมื่อใดก็ได้ก่อนที่คำวินิจฉัยในคดีระหว่างโรกับเวดของศาลสูงสุดสหรัฐใน ค.ศ. 1973 จะส่งผลให้กฎหมายการทำแท้งทั่วประเทศมีความเข้มงวดน้อยลง ในทำนองเดียวกัน ผู้ออกเสียงชาววอชิงตันส่วนใหญ่ลงคะแนนเห็นชอบในประชามติเมื่อ ค.ศ. 2008 ว่าด้วยการทำให้แพทยานุเคราะหฆาตชอบด้วยกฎหมาย และในปัจจุบันวอชิงตันเป็นหนึ่งในสิบรัฐ (ร่วมกับวอชิงตัน ดี.ซี.) ที่ออกกฎหมายรับรองการปฏิบัติดังกล่าว

## อ้างอิง

## แหล่งข้อมูลอื่น

*
* 
* 


หมวดหมู่:รัฐและดินแดนที่ก่อตั้งในปี พ.ศ. 2432
หมวดหมู่:ภาคตะวันตกเฉียงเหนือของสหรัฐ
หมวดหมู่:แปซิฟิกนอร์ทเวสต์
หมวดหมู่:ชายฝั่งตะวันตกของสหรัฐ
หมวดหมู่:จอร์จ วอชิงตัน
บิตทอร์เรนต์

right|โลโก้บิตทอร์เรนต์|150x150px

**บิตทอร์เรนต์** () เป็นโพรโทคอลรูปแบบ peer-to-peer ในการแลกเปลี่ยนข้อมูลระหว่างเครื่องคอมพิวเตอร์ด้วยกันโดยตรง ผ่านเครือข่ายอินเทอร์เน็ต โดยมีต้นกำเนิดมาจากความคิดของนายแบรม โคเฮน (Bram Cohen) ที่ต้องการให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก ซึ่งเขาเริ่มพัฒนามันขึ้นมาตั้งแต่เดือน เมษายน ค.ศ. 2001

## หลักการทำงานของโปรแกรมบิตทอร์เรนต์
[thumb|600px|ในภาพนี้ แถบสีภายใต้[เครื่องลูกข่ายทั้งหมดแสดงถึงชิ้นส่วนของไฟล์ หลังจากชิ้นส่วนของไฟล์ได้ถูกส่งจากคอมพิวเตอร์เครื่องหนึ่งแล้วไปยังอีกเครื่องแล้ว ชิ้นส่วนไฟล์นั้นก็จะถูกส่งต่อไปเรื่อย ๆ จนครบทุกเครื่อง ดังนั้นผู้ส่งไฟล์ต้นฉบับมีหน้าที่เพียงส่งสำเนาของไฟล์เพียงฉบับเดียวเพื่อให้เครื่องลูกข่ายได้รับสำเนาของไฟล์ทั้งหมด]]เครือข่ายของการใช้โปรแกรมบิตทอร์เรนต์นั้นเป็นลักษณะ **โยงใยถึงกันหมด** ทุกเครื่องคอมพิวเตอร์สามารถรับส่งไฟล์ถึงกันได้ตลอดเวลา ซึ่งทุกเครื่อง **จะเป็นทั้งผู้รับและผู้ให้**

เมื่อไฟล์เริ่มต้นเผยแพร่มาจากคอมพิวเตอร์เครื่องหนึ่ง เครื่องอื่น ๆ ที่ต้องการไฟล์ (หรือผู้ที่รอโหลดอยู่นั่นเอง) ก็จะค่อย ๆ ได้รับชิ้นส่วนไฟล์ไปทีละชิ้นทีละชิ้น **แบบสุ่ม** เหมือนภาพต่อจิ๊กซอว์

ทันทีที่ได้รับชิ้นส่วนไฟล์มา คอมพิวเตอร์เครื่องนั้นก็สามารถส่งต่อชิ้นส่วนไฟล์ที่ได้รับมาแล้วให้เครื่องอื่นที่ยังไม่มีได้ทันที ไม่ต้องรอให้ตัวเองได้ชิ้นส่วนไฟล์จนครบ 100% เป็นลักษณะของการ **เติมเต็มให้กัน** ชิ้นส่วนไฟล์ตรงไหนที่ขาดไป สุดท้ายแล้วก็จะได้รับมาจากคอมพิวเตอร์เครื่องใดเครื่องหนึ่งในเครือข่ายในที่สุด ด้วยสาเหตุนี้เอง โปรแกรมบิตทอร์เรนต์จึงสามารถทำให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก

## การใช้งาน
ก่อนการใช้งานต้องมีโปรแกรมที่เรียกว่า ทอร์เร็นต์ไคลเอนต์ก่อน หลังจากนั้นจึงจะสามารถไปดาวน์โหลดไฟล์จากเว็บไซต์บิตทอร์เรนต์ต่าง ๆ ได้ โดยในปัจจุบันเว็บไซต์บิตทอร์เรนต์ มี 2 ประเภท คือ บิตทอร์เรนต์เปิด และ บิตทอร์เรนต์ปิด
* บิตทอร์เรนต์เปิด - คือเว็บไซต์บิตทอร์เรนต์ ที่บุคคลทั่วไปทั่วไปหรือสมาชิกที่ผ่านเข้าไปสามารถดาวน์โหลดไฟล์ได้ โดยไม่มีเงื่อนไขและไม่จำเป็นต้องเป็นสมาชิกที่เว็บไซต์นั้น ๆ
* บิตทอร์เรนต์ปิด - คือเว็บไซต์บิตทอร์เรนต์ ที่บุคคลทั่วไปไม่สามารถเข้าไปดาวน์โหลดไฟล์ได้ โดยจะต้องเป็นสมาชิกก่อนเท่านั้น และในบางเว็บไซต์จะไม่สามารถดาวน์โหลดไฟล์ได้ ถ้าสมาชิกยังไม่ได้อัปโหลด โดยจะมีการคำนวณ ปริมาณการอัปโหลดต่อดาวน์โหลดเป็น Ratio โดยแต่ละเว็บไซต์จะกำหนด Ratio ขั้นต่ำในการดาวน์โหลดไฟล์แตกต่างกัน

## รายชื่อทอร์เร็นต์ไคลเอนต์
โปรแกรมทอร์เร็นต์ไคลเอนต์มีอยู่มากมายหลายโปรแกรมหลายแพลตฟอร์มดังนี้
* ABC (Yet Another Bittorrent Client, ไมโครซอฟท์วินโดวส์, ลินุกซ์)
* Azureus (หลายระบบปฏิบัติการด้วยภาษาจาวา)
* BitComet (ไมโครซอฟท์วินโดวส์)
* BitLord (ไมโครซอฟท์วินโดวส์) 
* BitTornado (ลินุกซ์, บีเอสดี, แมคโอเอสเท็น, ไมโครซอฟท์วินโดวส์ ฯลฯ)
* BitTorrent (ลินุกซ์, แมคโอเอสเท็น, ไมโครซอฟท์วินโดวส์)
* Burst! (ไมโครซอฟท์วินโดวส์)
* eXeem™ (ไมโครซอฟท์วินโดวส์)
* FlashGet (ไมโครซอฟท์วินโดวส์) 
* KTorrent (ลินุกซ์)
* MLDonkey (ลินุกซ์, ไมโครซอฟท์วินโดวส์, แมคโอเอสเท็น, บีเอสดี ฯลฯ)
* Shareaza (ไมโครซอฟท์วินโดวส์)
* Tomato Torrent (แมคโอเอส)
* Ziptorrent (ไมโครซอฟท์วินโดวส์)
* µTorrent (ไมโครซอฟท์วินโดวส์, แมคโอเอสเท็น)

## อ้างอิง
* The BitTorrent Effect 

## แหล่งข้อมูลอื่น
* เว็บไซต์บิตทอร์เรนต์
* รวมเว็บไซต์เกี่ยวกับข้องกับบิตทอร์เรนต์ 

หมวดหมู่:โพรโทคอลชั้นโปรแกรมประยุกต์
หมวดหมู่:รูปแบบไฟล์คอมพิวเตอร์
นาตาลี เกลโบวา

**นาตาลี เกลโบวา** (; ; เกิด 11 พฤศจิกายน ค.ศ. 1981) เป็นนางแบบ นักเขียน พิธีกร และนางงามชาวแคนาดาเชื้อสายรัสเซีย โดยได้รับตำแหน่งนางงามจักรวาล 2005 ที่จัดขึ้นในประเทศไทย โดยเธอเป็นผู้เข้าประกวดคนที่สองจากประเทศแคนาดาที่ได้รับเลือกเป็นนางงามจักรวาล และยังเคยเป็นตัวแทนส่งเสริมภาพลักษณ์ของบุญรอดบริวเวอรี่, หอแว่น และเครื่องสำอางบีเอสซี

## ประวัติ
เกิด 11 พฤศจิกายน พ.ศ. 2524 ที่เมืองทุปเซ่, ดินแดนครัสโนดาร์, สหพันธ์สาธารณรัฐสังคมนิยมโซเวียตรัสเซีย, สหภาพโซเวียต (ปัจจุบัน ประเทศรัสเซีย) อายุ  ปี เติบโตที่เมืองโทรอนโต ประเทศแคนาดา เธอจบการศึกษาระดับปริญญาตรีในสาขาพาณิชยศาสตร์ มหาวิทยาลัยไรเยอร์สัน (Ryerson University) มีความสามารถเล่นเปียโนดนตรีคลาสสิก และเล่นยิมนาสติก

## ผลงานในประเทศไทย
ภายหลังการประกวดนางงามจักรวาล การท่องเที่ยวแห่งประเทศไทยว่าจ้างให้นาตาลี เกลโบวา เป็นตัวแทนเผยแพร่วัฒนธรรมของประเทศไทย เพื่อส่งเสริมการท่องเที่ยว  มีการถ่ายภาพยนตร์โฆษณาพร้อมกับครอบครัวของนาตาลี เผยแพร่วัฒนธรรมการไหว้ ออกเผยแพร่ในประเทศต่างๆ

สินค้าบะหมี่กึ่งสำเร็จรูปว่าจ้างนาตาลีเป็นนางแบบโฆษณา และพิมพ์รูปนาตาลีบนหีบห่อบะหมี่ทุกชิ้น ทั้งที่ขายในประเทศไทย และส่งออกไปต่างประเทศ

ตั้งแต่กรกฎาคม พ.ศ. 2549 นาตาลี เกลโบวา เป็นแบรนด์แอมบาสเดอร์ ให้กับ บริษัท สิงห์ คอร์ปอเรชั่น จำกัด โดยเซ็นสัญญา 1 ปี จากนั้น นาตาลีใช้ชีวิตอยู่ในประเทศไทยเป็นส่วนใหญ่ โดยใช้ชื่อเล่นว่า ฟ้า และทำธุรกิจผลิตภัณฑ์เกี่ยวกับสุขภาพและความงาม โดยเปิดบริษัทชื่อ บริษัทฟ้า เกลโบวา อินเตอร์เนชั่นแนล จำกัด

## ชีวิตส่วนตัว
เคยสมรสกับภราดร ศรีชาพันธุ์ นักเทนนิสชื่อดัง เมื่อวันที่ 2 พฤศจิกายน พ.ศ. 2550 และกำหนดแต่งงานวันที่ 29 พฤศจิกายน พ.ศ. 2550 ที่โรงแรมโอเรียนเต็ล แต่ปัจจุบันได้เลิกรากันแล้ว  ต่อมาสมรสกับดีน เคลลี ชาวปานามา ปัจจุบันได้เลิกรากันแล้ว และมีบุตรสาวชื่อ มายา คลอดเมื่อวันที่  

## อ้างอิง

 
## แหล่งข้อมูลอื่น
* new official web site by Natalie Glebova
* Healthy Happy Beautiful - Book by Natalie Glebova
* Fans Club
* รายละเอียดส่วนตัวจากเว็บไซต์นางงามจักรวาล 
* รูปภาพอื่น ๆ ของนาตาลี เกลโบวา  
* Natalie Glebova - Magazines Gallery 
* Natalie Glebova - Internet Movie Database

หมวดหมู่:ชาวแคนาดาเชื้อสายรัสเซีย
หมวดหมู่:ผู้ชนะการประกวดนางงามจักรวาล
หมวดหมู่:นางแบบแคนาดา
หมวดหมู่:ชาวแคนาดาในประเทศไทย
หมวดหมู่:บุคคลจากโทรอนโต
หมวดหมู่:บุคคลจากดินแดนครัสโนดาร์
หมวดหมู่:ผู้ชนะการประกวดนางงาม
หมวดหมู่:สกุลศรีชาพันธุ์
ทฤษฎีบทมูลฐานของพีชคณิต

**ทฤษฎีบทมูลฐานของพีชคณิต** () ในคณิตศาสตร์กล่าวว่า พหุนามเชิงซ้อนที่ไม่ใช่ค่าคงที่มีรากเป็นจำนวนเชิงซ้อน หรือกล่าวอย่างเป็นทางการว่า ถ้า
:p(z) =z^n+a_{n-1}z^{n-1}+\cdots+a_0
เป็นพหุนามที่มีสัมประสิทธิ์ a_0, a_1, \ldots, a_{n-1} เป็นจำนวนเชิงซ้อนแล้ว จะมีจำนวนเชิงซ้อน z_0 ที่ทำให้ p(z_0) = 0

## แหล่งข้อมูลอื่น
* ทฤษฎีบทหลักมูลของพีชคณิต mathcenter.net

หมวดหมู่:พีชคณิตนามธรรม
หมวดหมู่:การวิเคราะห์เชิงซ้อน
หมวดหมู่:ทฤษฎีฟีลด์
หมวดหมู่:ทฤษฎีบททางคณิตศาสตร์
สาธารณรัฐ

**สาธารณรัฐ** หรือบ้างเรียก **มหาชนรัฐ** () เป็นระบอบการปกครองที่ประเทศถูกพิจารณาว่าเป็น "กิจสาธารณะ" () มิใช่ธุระหรือทรัพย์สินส่วนตัวของผู้ปกครอง และที่ตำแหน่งหน้าที่ของรัฐได้รับเลือกตั้งโดยตรงหรือโดยอ้อม หรือได้รับแต่งตั้ง มิใช่ได้รับสืบทอด นิยามทั่วไปที่เข้าใจง่ายของสาธารณรัฐในสมัยใหม่ คือ ระบอบการปกครองที่ประมุขแห่งรัฐอันมิใช่พระมหากษัตริย์ ปัจจุบัน รัฐเอกราช 135 จาก 206 รัฐใช้คำว่า "สาธารณรัฐ" เป็นส่วนหนึ่งชื่ออย่างเป็นทางการ

ทั้งสาธารณรัฐสมัยใหม่และสมัยโบราณแตกต่างกันอย่างมากทั้งในอุดมการณ์และองค์ประกอบ ในสมัยคลาสสิกและสมัยกลาง ต้นแบบของทุกสาธารณรัฐ คือ สาธารณรัฐโรมัน ซึ่งหมายถึงกรุงโรมยุคสาธารณรัฐ ในระหว่างสมัยที่ไม่มีกษัตริย์กับจักรพรรดิปกครองอยู่ช่วงหนึ่ง แต่หากปกครองโดยบุคคลที่มาจากการเลือกจากคณะผู้เลือกตั้ง ในประเพณีการเมืองสมัยกลางและสมัยฟื้นฟูศิลปวิทยาอิตาลีปัจจุบันที่เรียกว่า "มนุษยนิยมพลเมือง" (civic humanism) นั้น บางครั้งถูกมองว่าได้รับมาจากนักสาธารณรัฐนิยมโรมันโดยตรง อย่างไรก็ดี นักประพันธ์โรมันที่ได้รับอิทธิพลจากกรีก อย่างพอลิเบียสและคิเคโร บางครั้งใช้คำดังกล่าวเป็นคำแปลของคำภาษากรีกว่า politeia ซึ่งอาจหมายถึงระบอบโดยทั่วไป แต่ยังสามารถใช้กับระบอบบางประเภทโดยเจาะจงซึ่งมิได้สอดคล้องพอดีกับสาธารณรัฐโรมัน สาธารณรัฐมิได้เทียบเท่ากับประชาธิปไตยในยุคคลาสสิก อย่างเช่น เอเธนส์ ซึ่งก็มีความเป็นประชาธิปไตยแตกต่างไปจากยุคศตวรรษที่ 19 อีกเช่นกัน 

ในสาธารณรัฐสมัยใหม่ เช่น สหรัฐ ฝรั่งเศส รัสเซีย และอินเดีย ฝ่ายบริหารมีความชอบธรรมจากทั้งโดยรัฐธรรมนูญและการออกเสียงเลือกตั้งของประชาชน เป็นอิทธิพลจาก มงแต็สกีเยอ ซึ่งรวมประชาธิปไตยมาจากระบบทั้งสองแบบ ที่ประชาชนทุกคนมีส่วนร่วมในการปกครอง ส่วนการปกครองแบบอภิชนาธิปไตยหรือคณาธิปไตย ซึ่งมีคนเพียงส่วนน้อยเท่านั้นที่ปกครอง เป็นระบอบการปกครองแบบสาธารณรัฐ

ส่วนใหญ่สาธารณรัฐมักเป็นรัฐเอกราช แต่ยังมีหน่วยต่ำกว่ารัฐที่เรียกว่า สาธารณรัฐ หรือมีการปกครองที่ถูกอธิบายว่า "เป็นสาธารณรัฐ" โดยธรรมชาติเช่นกัน ตัวอย่างเช่น มาตรา 4 ของรัฐธรรมนูญแห่งสหรัฐ "ประกันว่าทุกรัฐในสหภาพนี้มีระบอบการปกครองแบบสาธารณรัฐ" เขตการปกครองของสหภาพโซเวียตถูกอธิบายว่าเป็นสาธารณรัฐ และสองในนั้น คือ สาธารณรัฐสังคมนิยมโซเวียตยูเครนและเบลารุส มีที่นั่งของตนในสหประชาชาติ ขณะที่รัฐธรรมนูญแห่งสหภาพโซเวียตอธิบายสหภาพว่าเป็น "รัฐเดี่ยว สหพันธ์และพหุชาติ" ที่จริงแล้วเป็นรัฐเดี่ยวเพราะพรรคคอมมิวนิสต์แห่งสหภาพโซเวียตใช้อำนาจในรูปรวมศูนย์เหนือสหภาพสาธารณรัฐสังคมนิยมโซเวียตซึ่งปกครองตนเองแต่ในนาม

## อ้างอิง

หมวดหมู่:ระบอบการปกครอง
กาวแสตมป์

**กาวแสตมป์** เป็นสารที่เคลือบอยู่ด้านหลังดวงแสตมป์เพื่อความสะดวกในการติดบนจดหมาย กาวจะติดได้ก็ต่อเมื่อเอาน้ำลูบบนกาว แต่ในระยะหลังมีการพิมพ์แสตมป์ที่มีลักษณะเหมือนสติกเกอร์ที่เรียกว่าแสตมป์สติกเกอร์ กล่าวคือสามารถลอกแสตมป์ออกจากแผ่นมาติดบนจดหมายได้ทันทีและนิยมจำหน่ายอยู่ในรูปสมุดตราไปรษณียากร

ความคิดเรื่องกาวบนดวงแสตมป์นั้นมีมาตั้งแต่เริ่มมีแสตมป์เลยทีเดียว แต่แสตมป์ชุดเก่า ๆ บางชุดไม่มีกาวอยู่ด้านหลังเนื่องจากข้อจำกัดบางประการ เช่น ขาดแคลนวัตถุดิบ หรือ อยู่ในช่วงสงคราม เป็นต้น

ในอดีตจะนิยมฉาบกาวบนด้านหลังแสตมป์หลังจากที่แสตมป์ผ่านการพิมพ์แล้วแต่ยังไม่ปรุรู แต่ปัจจุบันจะใช้กระดาษที่ฉาบกาวไว้แล้วมาพิมพ์แล้วปรุรู สมัยแรก ๆ การฉาบกาวต้องทำด้วยมือโดยใช้แปรงหรือลูกกลิ้งจุ่มลงในกาวแล้วทาบนกระดาษ การฉาบกาวด้วยเครื่องพิมพ์ถูกคิดค้นภายหลังในปี พ.ศ. 2423 (ค.ศ. 1880) โดยบริษัท เดอ ลา รู (De La Rue)

## ประเภทของกาวแสตมป์
กาวที่ใช้ในแสตมป์ มีหลายชนิดเช่น
* เดกซ์ตริน (dextrin) ทำจากแป้ง
* กัม อาระบิก ทำจากต้น acacia
* โพลีไวนิล แอลกอฮอล์ (polyvinyl alcohol, PVA)

ในการสะสมแสตมป์ สำหรับแสตมป์ที่ยังไม่ใช้งาน จะให้ความสำคัญกับกาวบนหลังแสตมป์มาก การที่แสตมป์ยังไม่ผ่านการใช้งาน แต่ด้านหลังกาวที่ควรจะมีกลับหายไป (ไม่นับบางชุดที่พิมพ์และนำออกขายโดยไปรษณีย์โดยไม่มีกาว) จะทำให้มูลค่าของแสตมป์ลดน้อยลงไป ตัวอย่างสาเหตุที่กาวหายไป เช่น การนำแสตมป์ที่ขึ้นราเป็นสีเหลืองไปแช่น้ำหรือน้ำยาให้ขาวขึ้น การนำแสตมป์ออกจากอัลบั้มที่เก็บในสมัยก่อนที่ใช้วิธีติดลงบนอัลบั้มโดยตรง การล้างเอาฮินจ์ออก เป็นต้น ซึ่งบางครั้งก็มีความพยายามฉาบเอากาวใหม่เพื่อหลอกว่ากาวยังอยู่ครบ (เรียกว่า **regum**)

หมวดหมู่:แสตมป์
เขตปกครองตนเองซินเจียงอุยกูร์

**เขตปกครองตนเองซินเจียงอุยกูร์ ** (; ) เป็นเขตปกครองตนเองของจีนในภาคตะวันตกเฉียงเหนือของประเทศ เป็นเขตปกครองใหญ่ที่สุดของจีน เป็นเขตการปกครองชาติที่ใหญ่ที่สุดเป็นอันดับ 8 ของโลก กินพื้นที่กว่า 1.6 ล้านตารางกิโลเมตรและเป็นเขตการปกครองที่มีประชากรมากที่สุดติดอันดับหนึ่งในสิบ มีดินแดนพิพาทอักไสชินที่จีนบริหารอยู่ ซินเจียงมีพรมแดนติดต่อกับประเทศรัสเซีย มองโกเลีย คาซัคสถาน คีร์กีซสถาน ทาจิกิสถาน อัฟกานิสถาน ปากีสถานและอินเดีย นอกจากนี้ยังมีพรมแดนติดต่อกับทิเบต มีน้ำมันสำรองอุดมสมบูรณ์และเป็นภาคที่ผลิตแก๊สธรรมชาติใหญ่ที่สุดของจีน

## ที่ตั้งและอาณาเขต
เขตปกครองตนเองซินเจียงอุยกูร์มีพื้นที่ติดต่อดังนี้ 
* **ทิศเหนือ** ติดต่อกับ ประเทศคาซัคสถาน ประเทศรัสเซีย และประเทศมองโกเลีย 
* **ทิศใต้** ติดต่อกับ เขตปกครองตนเองทิเบต ประเทศจีน และรัฐชัมมูและกัษมีระ อินเดีย 
* **ทิศตะวันออก** ติดต่อกับ มณฑลชิงไห่ แล มณฑลกานซู ประเทศจีน
* **ทิศตะวันตก** ติดต่อกับ ประเทศคาซัคสถาน คีร์กีซสถาน ทาจิกิสถาน อัฟกานิสถาน และปากีสถาน

## ประวัติศาสตร์
ตั้งแต่สองพันปีก่อนเป็นต้นมา ดินแดนซินเจียงก็เป็นดินแดนส่วนหนึ่งของประเทศจีน ที่มีความเป็นเอกภาพและประกอบด้วยหลายชนชาติ เมื่อ 60 ก่อนคริสต์ศักราช ราชวงศ์ฮั่นได้จัดตั้งองค์กรบริหารซียวี่ เพื่อปกครองเขตซินเจียงโดยตรง ซึ่งมีขอบเขตรวมถึงทะเลสาบปาเอ่อร์คาสือ (巴尔喀什湖) และเขตที่ราบสูงพ่าหมีเอ่อร์ (帕米尔高原) ภายในเวลา 1,000 ปีเศษต่อจากนั้น เขตซินเจียงสังกัดอยู่ในองค์กรบริหารท้องถิ่น ที่จัดตั้งโดยรัฐบาลกลาง

ครั้นถึงราชวงศ์ชิง รัฐบาลกลางได้แต่งตั้งนายพลอีหลี เพื่อปกครองดินแดนซินเจียงทั้งหมดและเมื่อถึงปี พ.ศ. 2427 เขตซินเจียงได้รับการสถาปนาขึ้นเป็นมณฑล ทำให้ความสัมพันธ์ระหว่างซินเจียงกับมณฑลต่าง ๆ ในแผ่นดินใหญ่จีนมีความใกล้ชิดยิ่งขึ้น

เดือนกันยายน พ.ศ. 2492 ซินเจียงได้รับการปลดแอกอย่างสันติ จนเมื่อถึงวันที่ 1 ตุลาคม สาธารณรัฐประชาชนจีนได้สถาปนาขึ้น เขตซินเจียงจึงกลายเป็นเขตบริหารระดับมณฑลที่มีอำนาจปกครองตนเองได้เขตหนึ่งของจีน

ประวัติศาสตร์จีนในสมัยโบราณมีมาตั้งแต่สมัยวัฒนธรรมเครื่องปั้นดินเผาแดงและเครื่องปั้นดินเผาดำเริ่มต้นการปกครองโดยราชวงศ์เซี่ย ราชวงศ์ซาง ราชวงศ์โจว และราชวงศ์ฉินตามลำดับ และสิ้นสุดลงที่สมัยราชวงศ์ฮั่น ค.ศ. 220

## ภูมิประเทศ
มีภูเขาอาเอ่อร์ไท่ซาน ภูเขาเทียนชาน และภูเขาคุนหลุนชานตั้งอยู่จากทิศเหนือไปยังทิศใต้ มีแม่น้ำทาริมซึ่งเป็นแม่น้ำภายในดินแดนที่ไม่ไหลลงทะเลที่ใหญ่ที่สุดของจีน มีทะเลสาบโบสทัง (ทะเลสาบปั๋วซือเถิง) เป็นทะเลสาบที่ใหญ่ที่สุดในซินเจียงและเป็นทะเลสาบน้ำจืดที่ใหญ่ที่สุดแห่งหนึ่งในประเทศจีน แอ่งตูร์ปัน (แอ่งถูหลู่ฟาน) ซึ่งเป็นพื้นที่ต่ำสุดของจีน พื้นที่ส่วนใหญ่เป็นทะเลทราย ทะเลทรายทากลามากัน (塔克拉玛干沙漠, ทะเลทรายถ่าเคอลาหม่ากาน) เป็นทะเลทรายที่ใหญ่ที่สุดของจีน และอันดับที่สองของโลก และมีทะเลทรายกู๋เอ่อร์ปานทงกู่เท่อ (古尔班通古特沙漠) เป็นทะเลทรายใหญ่อันดับที่สองของจีน อุดมด้วยทรัพยากรน้ำมันปิโตรเลียม แก๊สธรรมชาติ

พื้นที่ 1.66 ล้านตร.กม แบ่งเขตการปกครองเป็น 17 เมือง 70 อำเภอ และ 844 หมู่บ้าน ในจำนวนนี้มีหมู่บ้านชนส่วนน้อยถึง 42 หมู่บ้าน ในเมืองใหญ่ทั้ง 13 เมือง เป็นเขตปกครองตนเองของชนส่วนน้อยถึง 5 เมือง

## การแบ่งเขตการปกครอง

## อ้างอิง

## แหล่งข้อมูลอื่น
* รัฐบาลเขตปกครองตนเองซินเจียงอุยกูร์ 
* แผนที่เขตปกครองตนเองซินเจียงอุยกูร์ 
* วัฒนธรรมและประวัติศาสตร์อุยกูร์ 
* 中国国际广播电台 


ซินเจียง
ซินเจียง
หมวดหมู่:รัฐและดินแดนที่ก่อตั้งในปี พ.ศ. 2498
พระราชกฤษฎีกา

**พระราชกฤษฎีกา** (พ.ร.ฎ.)​ หรือ **รัฐกฤษฎีกา** () คือบทบัญญัติแห่งกฎหมายที่พระมหากษัตริย์ทรงตราขึ้นโดยอาศัยอำนาจตามรัฐธรรมนูญ พระราชบัญญัติ หรือพระราชกำหนด เพื่อใช้ในการบริหารราชการแผ่นดิน โดยคำแนะนำของคณะรัฐมนตรี มีศักดิ์ต่ำกว่ารัฐธรรมนูญ พระราชบัญญัติ ประมวลกฎหมาย และพระราชกำหนด

## การตราพระราชกฤษฎีกา
การตราพระราชกฤษฎีกา รัฐมนตรีซึ่งมีหน้าที่เกี่ยวข้องจะอาศัยอำนาจตามรัฐธรรมนูญ พระราชบัญญัติ หรือพระราชกำหนดนั้น ๆ เสนอร่างพระราชกฤษฎีกาต่อคณะรัฐมนตรีให้พิจารณา โดยร่างพระราชกฤษฎีกานั้น จะต้องไม่ขัดต่อรัฐธรรมนูญ พระราชบัญญัติ หรือพระราชกำหนดที่เกี่ยวข้อง

เมื่อคณะรัฐมนตรีพิจารณาแล้ว จะต้องนำร่างพระราชกฤษฎีกา ขึ้นทูลเกล้าฯ ถวายพระมหากษัตริย์เพื่อทรงตราพระราชกฤษฎีกานั้น ๆ 
นายกรัฐมนตรี จะเป็นผู้รับสนองพระบรมราชโองการ 

จากนั้นจึงนำไปประกาศในราชกิจจานุเบกษา บังคับใช้ต่อไป

## พระราชกฤษฎีกาที่สำคัญ
* พระราชกฤษฎีกายุบสภาผู้แทนราษฎร พ.ศ. 2568
* พระราชกฤษฎีกายุบสภาผู้แทนราษฎร พ.ศ 2566
* พระราชกฤษฎีกาให้เลือกตั้งสมาชิกสภาผู้แทนราษฎร 2562
* พระราชกฤษฎีกายุบสภาผู้แทนราษฎร พ.ศ. 2556
* พระราชกฤษฎีกาเลือกตั้งสมาชิกวุฒิสภา พ.ศ.  2549
* พระราชกฤษฎีกา เรียกประชุม/ปิดประชุม/ขยายเวลาประชุม สภาผู้แทนราษฎร

หมวดหมู่:บ่อเกิดของกฎหมาย
หมวดหมู่:เอกสารทางกฎหมาย
จังหวัด

**จังหวัด** หรือ** [[เทศมณฑล|มณฑล]]** () เป็นชื่อเรียกหน่วยการปกครองระดับหนึ่ง โดยปกติจะเป็นระดับใหญ่ที่สุดในประเทศ หรือรัฐ (ลำดับแรกในการแบ่งการปกครอง) คำว่าจังหวัดใช้เรียก province ในประเทศไทย ส่วนมณฑลใช้กับบางประเทศ เช่น มณฑลยูนนาน (Yunnan Province) ในประเทศจีน

## จำนวนจังหวัด (หรือมณฑล) ในแต่ละประเทศ

## อ้างอิง
กีบ

**กีบ** อาจหมายถึง
* เล็บเท้าสัตว์ เล็บเท้าสัตว์กินหญ้า เช่น ม้าและวัว
* กีบ (สกุลเงิน) ชื่อหน่วยเงินตราของลาว
คายัก

thumb|การพายเรือคายักในแก่งน้ำเชี่ยว

**คายัก** () เป็นเรือที่ใช้พลังมนุษย์ประเภทหนึ่ง มีลักษณะปิดทางด้านบนของเรือ และมีผ้าป้องกันน้ำเข้าเรือ (spray skirt) ใช้พายแบบมีใบพายสองด้าน คายักต้นแบบถูกพัฒนาจากชนพื้นเมือง Aleut และ Inuit ซึ่งเป็นนักล่าจากเขตใต้อาร์กติก (อเมริกาเหนือ และกรีนแลนด์) เรือ คายักยุคใหม่นั้นมีการออกแบบและวัสดุที่หลากหลายมาก

คายักนั้นสามารถบรรทุกผู้โดยสารได้ หนึ่ง สอง หรือ สามในบางโอกาส ผ้าป้องกันน้ำเข้าเรือทำจากผ้ากันน้ำ ยึดติดกับขอบด้านบนของที่นั่ง ป้องกันคลื่นและละอองน้ำ และเป็นสิ่งที่ทำให้ "พลิกเรือ" หรือที่เรียกว่า Eskimo Roll ทำได้ ในกรณีที่เรือคว่ำน้ำ หากไม่มีผ้าห้องน้ำน้ำเข้าเรือจะทำให้น้ำไหลเข้าเรือ หรือช่วยให้ผู้พายสามารถออกจากเรือได้

คายักนั้นมีความแตกต่างจากเรือแคนูอย่างสิ้นเชิงทั้งการออกแบและประวัติความเป็นมา เรือแคนู เป็นเรือเป็นเรือที่แทบจะเป็นเรือท้องแบน ใช้ใบพายเดี่ยว ถึงแม้ว่าเรือแคนูรุ่นใหม่ๆ จะมีความยากสำหรับผู้ที่ไม่รู้เรื่องในการแยกแยะประเภทออกจาก คายักแต่สำหรับในอังกฤษและไอร์แลนด์ก็มีการเรียก คายักว่าเป็นเรือแคนูแทน

เรือคายักแตกต่างกับเรือแคนู ในลักษณะโครงสร้างของตัวเรือ

## การพายเรือคายัก
การพายเรือคายัก นั้นอาจพายในแหล่งน้ำนิ่งเช่นอ่างเก็บน้ำ ทะเล บึง (sea kayaking) หรือพายในแก่งน้ำเชี่ยว (whitewater kayaking) เช่น แม่น้ำก็ได้
การพายเรือคายักในแม่น้ำมีกระแสควรกระทำกับเป็นทีมและทำกับผู้มีประสบการณ์

อุปกรณ์ในการไปพายเรือคายักควรมีอย่างน้อย 5 อย่างคือ เรือคายัก, ไม้พาย (Paddle), กระโปรงกันน้ำ (Skirt), เสื้อชูชีพ และหมวกกันน็อก

## แหล่งข้อมูลอื่น
* เว็บไซต์เกี่ยวกับการพายเรือ 
* เว็บไซต์ข้อมูลการพายเรือ

หมวดหมู่:กีฬา
หมวดหมู่:เรือ
รัฐกิจ

**รัฐกิจ** เป็นคำที่มีความหมายอย่างกว้าง หมายถึงเรื่องราวหรือปัญหาของสาธารณชน โดยรัฐบาลต้องเข้ามาเกี่ยวข้องและช่วยแก้ปัญหา ครอบคลุมไปถึงเรื่องนโยบายสาธารณะและการบริหารรัฐกิจ ซึ่งทั้งสองมีความสัมพันธ์อย่างใกล้ชิดและนำไปสู่ขอบเขตของการศึกษารัฐศาสตร์และเศรษฐศาสตร์

## ดูเพิ่ม
* การบริหารรัฐกิจ

หมวดหมู่:รัฐบาล
หมวดหมู่:การเมือง
หมวดหมู่:สังคม
แอสปาร์แตม

**แอสปาร์แตม** หรือ **Aspartame** เป็นวัตถุให้ความหวานแทนน้ำตาล (จัดเป็นวัตถุเจือปนอาหารชนิดหนึ่ง) ซึ่งไม่ให้พลังงาน มีชื่อวิทยาศาสตร์ว่า *Aspartyl-phenylalanine-1-methyl ester* ซึ่งมีองค์ประกอบหลักคือกรดอะมิโน 2 ตัวต่อกันได้แก่ กรดแอสปาร์ติก และ ฟีนิลอะลานีน 

แอสปาร์แตมมีความหวานกว่าน้ำตาลซูโครส (น้ำตาลทราย) ประมาณ 180–200 เท่า ในปัจจุบันผลิตออกจำหน่ายภายใต้เครื่องหมายการค้าจดทะเบียนในยี่ห้อสินค้าต่าง&nbsp;ๆ เช่น "NutraSweet", "Pal Sweet", "Equal", และ "Canderel" แอสปาร์แตมเป็นส่วนประกอบในอาหารสำเร็จรูปและเครื่องดื่มกว่า 5,000 ชนิด ที่วางขายทั่วโลก โดยทั่วไปเราจะใช้แอสปาร์แตมผสมเครื่องดื่ม หรือทำอาหารให้ผู้ป่วยที่เป็นโรคเบาหวาน สำหรับในประเทศไทย ผลิตภัณฑ์ที่มีแอสปาร์แตมเป็นส่วนประกอบ สำนักงานคณะกรรมการอาหารและยา กระทรวงสาธารณสุข ได้กำหนดให้มีคำเตือนบนฉลากของบรรจุภัณฑ์ว่า "ผู้ที่มีสภาวะฟีนิลคีโตนูเรีย ผลิตภัณฑ์นี้มีฟีนิลอะลานีน" ซึ่งภาวะดังกล่าวเป็นผู้ที่มีความผิดปกติทางพันธุกรรมซึ่งไม่สามารถย่อยฟีนิลอะลานีนได้ (ในประเทศไทยมีผู้ป่วยโรคนี้ราว 1 คนต่อประชากร 100,000 คน) 

โครงสร้างสารของแอสปาร์แตมจะเปลี่ยนไปเมื่อโดนความร้อนและเมื่อเก็บไว้นาน จึงไม่ควรใช้แอสปาร์แตมปรุงอาหารร้อน ๆ และไม่ควรเก็บไว้นาน&nbsp;ๆ

## อ้างอิง

## แหล่งข้อมูลอื่น
* 

หมวดหมู่:วัตถุให้ความหวาน
หมวดหมู่:อนุพันธ์ของกรดอะมิโน
ภาษีมูลค่าเพิ่ม

**ภาษีมูลค่าเพิ่ม** () หรือที่เรียกกันทั่วไปว่า **แวต** เป็นภาษีทางอ้อมประเภทหนึ่งที่เรียกเก็บจากบุคคลที่ซื้อสินค้าหรือรับบริการ โดยจัดเก็บเฉพาะจากมูลค่าส่วนที่เพิ่มขึ้นในแต่ละขั้นผลิต การจำหน่ายหรือการให้บริการ ตัวอย่างเช่น สมมติว่าอัตราภาษีมูลค่าเพิ่มเป็นร้อยละ 10 ซื้อวัตถุดิบ วัสดุอุปกรณ์มา 100 บาท และมีภาษีซื้อ 10 บาท เมื่อผลิตเป็นสินค้าขายในราคา 150 บาท ตอนขายไปจะต้องคิดภาษีขาย 15 บาท ดังนี้ ก็จะเสียภาษีมูลค่าเพิ่มเฉพาะผลต่างจำนวน 15-10 = 5 บาท เท่านั้น ถ้าการซื้อ และขายเกิดขึ้นภายในรอบการจ่ายภาษีเดียวกัน.

ในประเทศไทยได้กำหนดอัตราภาษีมูลค่าเพิ่มไว้ที่ 10% แต่ทั้งนี้ ตั้งแต่ พ.ศ. 2540 เป็นต้นมา คณะรัฐมนตรีจะออกพระราชกฤษฎีกาลดภาษีมูลค่าเพิ่มเหลือ 7% เป็นประจำทุกปี โดยที่ ภาษีมูลค่าเพิ่ม 1 ใน 9 ที่เก็บได้ จะถูกโอนให้แก่องค์กรปกครองส่วนท้องถิ่น และที่เหลืออีก 8 ส่วนจะถูกโอนให้แก่รัฐบาลกลาง

## ประเทศไทย
ในวันที่ 1 มกราคม พ.ศ. 2535 ประเทศไทยได้เริ่มมีการจัดเก็บภาษีมูลค่าเพิ่มเป็นครั้งแรก จากการที่เศรษฐกิจของประเทศไทยขยายตัวอย่างรวดเร็ว ในขณะที่มีการกล่าวถึงความไม่เหมาะสมของโครงสร้างภาษีการค้าต่อเศรษฐกิจของประเทศ อันได้แก่ความซ้ำซ้อนของระบบภาษีการค้าที่เป็นอยู่ และความหลากหลายของโครงสร้างอัตราภาษีนอกจากความบกพร่องของระบบภาษีการค้า ความต้องการเปลี่ยนแปลงระบบภาษีของทางการยังสืบเนื่องมาจากเหตุผลทางด้านภาษีอากรอีกด้วย กล่าวคือ ความสามารถในการหารายได้ของรัฐผ่านเครื่องมือทางภาษีการค้าและภาษีศุลกากรได้ลดน้อยลงเป็นลำดับ

ด้วยเหตุผลดังกล่าว กระทรวงการคลัง จึงได้เสนอพิจารณายกเลิกภาษีการค้า และนำภาษีมูลค่าเพิ่มมาใช้แทน โดยภาษีมูลค่าเพิ่มดังกล่าวจะมีอัตราเดียวที่ใช้กับสินค้าและบริการทุกชนิด สำหรับสินค้าใดที่มีเหตุผลทางเศรษฐกิจที่จะเก็บสูงกว่าอัตราภาษีมูลค่าเพิ่ม ให้เก็บภาษีสรรพสามิตเพิ่มเติมจากภาษีมูลค่าเพิ่ม

## อัตราภาษีมูลค่าเพิ่มในประเทศต่าง ๆ
### ประเทศนอกสหภาพยุโรป

### ประเทศในสหภาพยุโรป

## อ้างอิง

โปรแกรม คำนวณ ภาษีมูลค่าเพิ่ม แบบเก็บจริงของไทย    
หมวดหมู่:ภาษี
ศาลอุทธรณ์ (ประเทศไทย)

**ศาลอุทธรณ์** คือ ศาลสูงถัดจากศาลชั้นต้นซึ่งมีอำนาจพิจารณาพิพากษาบรรดาคดีที่อุทธรณ์คำพิพากษาหรือคำสั่งของศาลชั้นต้นที่อยู่ในเขตอำนาจ กับมีอำนาจวินิจฉัยชี้ขาดคดีที่ศาลอุทธรณ์มีอำนาจวินิจฉัยได้ตามกฎหมายอื่นในเขตท้องที่ที่มิได้อยู่ในเขตศาลอุทธรณ์ภาค เว้นแต่คดีที่อยู่นอกเขตศาลอุทธรณ์จะอุทธรณ์ต่อศาลอุทธรณ์ก็ได้ ทั้งนี้อยู่ในดุลพินิจของศาลอุทธรณ์ที่จะไม่ยอมรับพิจารณาพิพากษาคดีใดคดีหนึ่งที่อุทธรณ์เช่นนั้นก็ได้ เว้นแต่คดีนั้นจะได้โอนมาตามบทบัญญัติแห่งกฎหมาย ปัจจุบันสุวิชา นาควัชระ เป็นประธานศาลอุทธรณ์

## แหล่งข้อมูลอื่น

* http://www.appealcourt.or.th 

หมวดหมู่:ศาลยุติธรรม
ศาลอาญา (ประเทศไทย)

**ศาลอาญา** เป็นศาลในสังกัดศาลยุติธรรม ซึ่งเป็นองค์กรตุลาการตามรัฐธรรมนูญแห่งราชอาณาจักรไทย (หน่วยราชการอิสระ) โดยเป็นหนึ่งในองค์กรของศาลยุติธรรมชั้นต้นแห่งประเทศไทย รับผิดชอบการใช้กฎหมายอาญาในบางเขตของกรุงเทพมหานคร ศาลนี้ตั้งอยู่ที่ถนนรัชดาภิเษก จึงมักเรียกกันว่า "ศาลอาญารัชดาฯ"

## ประวัติ

### การก่อตั้งและพัฒนาระบบศาลอาญา
thumb|ศาลอาญารัชดา
ในรัชสมัยของพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้มีการปรับปรุงระบบศาลครั้งใหญ่รวบรวมศาลต่าง ๆ ที่มีอยู่กระจัดกระจายถึง 16 ศาลยุบรวมกันเป็นศาลในส่วนของความอาญาได้รวมศาลนครบาลกับศาลอาญานอกเข้าด้วยกันเรียกว่า "ศาลพระราชอาญา"  ตั้งอยู่ที่ "หอสัสดี" บริเวณท่าช้างวังหน้า

### การย้ายที่ตั้งและอาคารศาล
ต่อมา พ.ศ. 2478 ได้มีประกาศใช้พระธรรมนูญศาลยุติธรรม จึงเปลี่ยนชื่อจากเดิมมาเป็น "ศาลอาญา" และต่อมา พ.ศ. 2484 ได้มีการก่อสร้างอาคารหลังใหม่ขึ้นที่บริเวณกองตราลหุโทษเดิมด้านถนนราชินีให้เป็นที่ตั้งของกระทรวงยุติธรรม ศาลอุทธรณ์ และศาลอาญา ส่วนด้านถนนราชดำเนินก่อสร้างเป็นอาคารศาลฎีกาและศาลแพ่ง ต่อมาวันที่ 25 มีนาคม พ.ศ. 2515 ศาลอาญาได้ย้ายทำการเดิมมาตั้งอยู่ที่แห่งใหม่ ณ อาคารศาลอาญา ถนนรัชดาภิเษก กรุงเทพมหานคร เป็นอาคารสูง 13 ชั้น

## โครงสร้างและแผนผัง
ศาลอาญามีเขตอำนาจศาลครอบคลุมพื้นที่กรุงเทพมหานคร ดังนี้
* เขตจตุจักร
* เขตดอนเมือง
* เขตดินแดง
* เขตดุสิต
* เขตบางกะปิ
* เขตบางเขน (เฉพาะแขวงอนุสาวรีย์)
* เขตบางซื่อ
* เขตบึงกุ่ม
* เขตพญาไท
* เขตพระนคร
* เขตราชเทวี
* เขตลาดพร้าว (เฉพาะแขวงลาดพร้าว)
* เขตวังทองหลาง
* เขตสายไหม (เฉพาะแขวงคลองถนน)
* เขตหลักสี่
* เขตห้วยขวาง

## อำนาจหน้าที่
ศาลอาญามีอำนาจพิจารณาพิพากษาคดีอาญาทั้งปวง โดยเมื่อการกระทำผิดเกิดขึ้นได้ถูกอ้างหรือเชื่อว่าได้เกิดขึ้น หรือจำเลยมีที่อยู่หรือถูกจับกุมหรือเมื่อมีเจ้าพนักงานทำการสอบสวนในท้องที่ ซึ่งอยู่ในเขตอำนาจศาลและคดีที่เกิดขึ้นต้องมีอัตราโทษจำคุกเกิน 3 ปีขึ้นไปหรือปรับเกิน 60,000 บาท หรือทั้งจำทั้งปรับ แต่คดีที่เกิดขึ้นนอกเขตศาลอาญา โจทก์จะยื่นฟ้องต่อศาลอาญาก็ได้ ทั้งนี้ อยู่ในดุลพินิจของศาลอาญาที่จะไม่ยอมรับพิจารณาพิพากษาคดีที่ยื่นฟ้องดังกล่าวหรือมีคำสั่งโอนคดีไปยังศาลอื่นที่มีเขตอำนาจของศาลที่รับโอนคดี นอกจากนี้ศาลอาญา ยังมีอำนาจพิจารณาพิพากษาคดีที่ความผิดเกิดขึ้นนอกราชอาณาจักรไทยอีกด้วย

## ภารกิจ
* การคุ้มครองเสรีภาพแก่ประชาชน
* การพัฒนาการให้บริการเพื่อความยุติธรรมแก่ประชาชน

## ผู้บริหาร
* อธิบดีผู้พิพากษาศาลอาญา
* รองอธิบดีผู้พิพากษาศาลอาญา
* ผู้อำนวยการสำนักอำนวยการประจำศาลอาญา

## อ้างอิง

อาญา
รัฐ (แก้ความกำกวม)

**รัฐ** อาจหมายถึง

* รัฐ หน่วยทางการเมืองที่กำกับดูและกฎหมายและสังคมในพื้นที่หนึ่ง
** รัฐเอกราชรัฐที่มีอำนาจอธิปไตย
* รัฐของสหรัฐ หน่วยการปกครองในสหรัฐ
* รัฐบาล องค์กรที่ปกครองประเทศ
วิทยาศาสตร์สุขภาพ

**วิทยาศาสตร์สุขภาพ** คือ สาขาวิชาวิทยาศาสตร์ประยุกต์ที่ศึกษาเกี่ยวกับสุขภาพของมนุษย์และสัตว์ วิทยาศาสตร์สุขภาพสามารถแบ่งออกได้ 2 ส่วน ส่วนแรก คือ การศึกษา วิจัย และความรู้ที่เกี่ยวกับสุขภาพ ส่วนที่ 2 คือ การนำความรู้ดังกล่าวมาประยุกต์ใช้เพื่อพัฒนาสุขภาพ, รักษาโรค และทำความเข้าใจการทำงานของร่างกายมนุษย์และสัตว์ งานวิจัยด้านนี้วางอยู่บนฐานของชีววิทยา, เคมี และฟิสิกส์ รวมไปถึงความรู้ด้านสังคมศาสตร์ เช่น สังคมวิทยาการแพทย์

## สาขาที่เกี่ยวข้องกับวิทยาศาสตร์สุขภาพ

### การแพทย์แผนตะวันตก

* กายภาพบำบัด
* กิจกรรมบำบัด
* จิตวิทยาคลินิก
* ทันตแพทยศาสตร์
* ไคโรแพรคติกแพทย์
* ทัศนมาตรศาสตร์
* เทคนิคการแพทย์
* เทคนิคการสัตวแพทย์
* เทคโนโลยีหัวใจและทรวงอก

* พยาบาลศาสตร์
* แพทยศาสตร์
* เภสัชศาสตร์
* โภชนศาสตร์
* สัตวแพทยศาสตร์
* สาธารณสุขศาสตร์
* วิทยาศาสตร์การแพทย์
* รังสีเทคนิค
* การส่งเสริมสุขภาพ
* สังคมสงเคราะห์ทางการแพทย์
* สารสนเทศการแพทย์

### การแพทย์ทางเลือก

* การแพทย์แผนไทย
* การแพทย์แผนไทยประยุกต์
* ชี่กง
* ดนตรีบำบัด
* ธรรมชาติบำบัด
* วารีบำบัด
* สมาธิ
* สมุนไพร
* สีบำบัด
* ดุลยภาพบำบัด

* การแพทย์แผนจีน

## ดูเพิ่ม
* ใบอนุญาตประกอบวิชาชีพ
* ใบอนุญาตประกอบโรคศิลปะ
อะคริลาไมด์

**อะคริลาไมด์** (อังกฤษ: Acrylamide) เป็นสารเคมีที่เกิดขึ้นในอาหารประเภทอบกรอบ ทอด ปิ้ง คั่วทั้งหลาย รวมทั้งกาแฟด้วย. เชื่อกันว่าอะคริลาไมด์เป็นสารก่อมะเร็ง

สารเคมีชนิดนี้เป็นที่รู้จักกันครั้งแรกในปี 2002  โดยนักวิทยาศาสตร์ชาวสวีเดน ในการลดปริมาณ อะคริลาไมด์ในอาหาร คือไม่ควรทอดอาหารนานเกินไป ลดอุณหภูมิในการอบและการทอด อย่าให้เค้กหรือบิสกิตเป็นสีน้ำตาลเข้ม เพราะจากการทดสอบขององค์กรผู้บริโภคในเยอรมนีพบว่า ยิ่งขนมปังเกรียมมากเท่าไหร่ ปริมาณอะคริลาไมด์ก็มากขึ้นเท่านั้น

## อ้างอิง

## อ่านเพิ่ม
* 

## แหล่งข้อมูลอื่น
* 

หมวดหมู่:สารเคมี
เออิจิโร โอดะ

**เออิจิโร โอดะ** (, เกิดวันที่ 1 มกราคม ค.ศ. 1975) เป็นศิลปินมังงะชาวญี่ปุ่นและผู้สร้างซีรีส์ *[[One Piece]]* (1997–ปัจจุบัน) ที่มีการจำหน่ายมากกว่า 490&nbsp;ล้าน*[[ทังโกบง]]*ทั่วโลก *One Piece* ถือเป็นมังงะที่ขายดีที่สุดในประวัติศาสตร์และซีรีส์หนังสือการ์ตูนตีพิมพ์เป็นฉบับที่ขายดีที่สุด ทั้งสองอย่างนี้ทำให้โอดะเป็นหนึ่งในนักเขียนนิยายที่ขายดีที่สุด ความโด่งดังของซีรีส์นี้ทำให้โอดะกลายเป็นหนึ่งในศิลปินมังงะที่เปลี่ยนประวัติศาสตร์มังงะด้วย

## ชีวิตช่วงต้น
เออิจิโร โอดะเกิดในวันที่ 1 มกราคม ค.ศ. 1975 ที่คูมาโมโตะ ประเทศญี่ปุ่น เขาเล่าว่า ตอนอายุ 4 ขวบ เขาตัดสินใจทำอาชีพนักมวยศิลปินมังงะเพื่อหลีกเลี่ยง "งานจริง" แรกบันดาลใจที่มากที่สุดของเขาคืออากิระ โทริยามะกับซีรีส์ *[[Dragon Ball (manga)|Dragon Ball]]* เขารำลึกถึงความสนใจในเรื่องโจรสลัดนั้น น่าจะมาจากรายการแอนิเมชันโทรทัศน์ยอดนิยมที่มีชื่อว่า *[[Vicky the Viking]]*

## ผลงาน

### มังงะ
* *Wanted!* (1992)
* *God's Present for the Future* (, 1993)
* *Ikki Yakō* (, 1993)
* *Monsters* (1994)
* *Romance Dawn* (ฉบับแรก, 1996)
* *Romance Dawn* (ฉบับที่สอง, 1996)
* *[[One Piece]]* (1997 – ดำเนินการต่อ)
* *Wanted! Eiichiro Oda Short Stories* (, ชุดสะสมเรื่องสั้นก่อนหน้า, 1998)
** *Wanted!* (1992)
** *God's Present for the Future*
** *Ikki Yakō*
** *Monsters*
** *Romance Dawn* (ฉบับที่สอง)
* *Cross Epoch* (2007) – ครอสโอเวอร์ระหว่าง *[[Dragon Ball (manga)|Dragon Ball]]* กับ *One Piece* ร่วมกับอากิระ โทริยามะ
* *Taste of the Devil Fruit* (, 2011) – ครอสโอเวอร์ระหว่าง *[[โทริโกะ|Toriko]]* กับ *One Piece* ร่วมกับมิตสึโตชิ ชิมาบูกูโระ

## อ้างอิง

## แหล่งข้อมูลอื่น
* 

หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดคูมาโมโตะ
หมวดหมู่:บุคคลจากคูมาโมโตะ
โยชิฮิโระ โทงาชิ

**โยชิฮิโระ โทงาชิ** (, เกิดวันที่ 27 เมษายน ค.ศ. 1966) เป็นนักวาดการ์ตูนชาวญี่ปุ่น ซึ่งมีแนวทางการวาดหลากหลาย ผลงานที่โดดเด่นของโทงาชิได้แก่*[[ฮันเตอร์ × ฮันเตอร์]]* และ*[[คนเก่งทะลุโลก]]* ซึ่งตีพิมพ์ลงในโชเน็งจัมป์รายสัปดาห์

โทงาชิแต่งงานกับนาโอโกะ ทาเกอูจิ ซึ่งเป็นนักวาดการ์ตูนเช่นเดียวกัน เจ้าของผลงานชุด*[[เซเลอร์มูน]]*

## ผลงานส่วนหนึ่ง
* *[[ฮันเตอร์ X ฮันเตอร์]]*
* *[[คนเก่งทะลุโลก]]*
* *[[เลเวล อี]]*

## ดูเพิ่ม
* เว็บไซต์แฟนคลับของโยชิฮิโระ โทงาชิ 
* 
* 


หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลจากจังหวัดยามางาตะ
หมวดหมู่:คนเก่งทะลุโลก
หมวดหมู่:ฮันเตอร์ × ฮันเตอร์
ซาดาโกะ ซาซากิ

**ซาดาโกะ ซาซากิ** (; 7 มกราคม 2486 – 25 ตุลาคม 2498) เป็นเด็กหญิงชาวญี่ปุ่นที่อาศัยอยู่ใกล้กับสะพานมิซาสะในจังหวัดฮิโรชิมะ ประเทศญี่ปุ่น ในขณะที่ระเบิดนิวเคลียร์ถูกทิ้งลงที่ฮิโรชิมะ เมื่อวันที่ 6 สิงหาคม พ.ศ. 2488  เธอมีอายุเพียงสองปีเท่านั้น จากเหตุการณ์นี้ส่งผลให้มีผู้เสียชีวิตมากมาย แต่ตัวเธอนั้น "รอดชีวิต" ซาดาโกะเป็นเด็กแข็งแรงอีกทั้งเป็นนักกีฬา อย่างไรก็ดีในปี พ.ศ. 2497 เมื่อมีอายุได้ 11 ปี ขณะกำลังซ้อมวิ่ง เธอรู้สึกมึนหัวแล้วล้มลง แพทย์ตรวจพบว่าเป็นโรคมะเร็งเม็ดเลือดขาว ซึ่งเป็นหนึ่งในผลสืบเนื่องจากระเบิดนิวเคลียร์

เพื่อนของซาดาโกะได้เล่าให้เธอฟังเกี่ยวกับตำนานที่ว่า ถ้าใครพับนกกระดาษได้ครบหนึ่งพันตัว จะได้สิ่งที่ตนต้องการ ซาดาโกะหวังว่านี่อาจช่วยให้เธอหายป่วยและกับมาวิ่งได้อีกครั้ง เธอใช้เวลา 14 เดือนในโรงพยาบาล และพับนกมากกว่า 1,300 ตัว ก่อนที่จะเสียชีวิตลงด้วยอายุเพียง 12 ปี (ในเรื่องเล่าที่ค่อนข้างแพร่หลายกล่าวว่าเธอพับนกได้แค่ 644 ตัวก่อนจะเสียชีวิต และเพื่อนของเธอพับนกให้เธอจนครบหนึ่งพันตัว และฝังนกเหล่านั้นพร้อมกับร่างของเธอ) ปัจจุบันที่ฐานอนุสาวรีย์ของเธอในบริเวณอนุสรณ์สถานสันติภาพ ฮิโรชิมะ ผู้คนจากทั่วโลกยังคงแวะเวียน นำพวงมาลัยนกกระเรียนกระดาษมาวางเพื่อระลึกถึงเธอ ผู้ซึ่งเป็นหนึ่งในความสูญเสียที่เกิดขึ้นจากสงคราม

## แหล่งข้อมูลอื่น
* ซาดาโกะกับนกกระเรียนพันตัว : ตำนานนกกระเรียนพันตัว 
*  ตำนานพับนกที่โลกร่ำไห้ ซาดาโกะ กระเรียนพันตัว 
* Japankiku 

หมวดหมู่:บุคคลจากจังหวัดฮิโรชิมะ
หมวดหมู่:เสียชีวิตจากมะเร็งเม็ดเลือดขาว
ราชวงศ์สุพรรณภูมิ

**ราชวงศ์สุพรรณภูมิ** เป็นราชวงศ์ลำดับที่ 2 ที่ได้ปกครองอาณาจักรอยุธยา มีอายุรวม 178 ปี

## รายพระนามพระมหากษัตริย์แห่งราชวงศ์สุพรรณภูมิ
ราชวงศ์สุพรรณภูมิประกอบด้วยพระมหากษัตริย์ 13 พระองค์ดังนี้

## แผนผัง

## ดูเพิ่ม
* รายพระนามพระมหากษัตริย์ไทย